b"\n_START_ARTICLE_\nHolly Valance\n_START_SECTION_\nKarri\xc3\xa8re\n_START_PARAGRAPH_\nValances gjennombrudd kom da hun fikk rollen som \xc2\xabFelicity 'Flick' Scully\xc2\xbb i TV-serien Naboer. Hennes f\xc3\xb8rste singel som musikkartist var Kiss Kiss (basert p\xc3\xa5 den tyrkiske sangeren Tarkans hitsingle Simarik), som hun lanserte i 2002. Videoen til Kiss Kiss fikk mye oppmerksomhet fordi den ga intrykk av at hun danset naken, med nakenheten kun skjult av strategisk plassert belysning. Hennes debutalbum Footprints kom ut for salg mot slutten av det samme \xc3\xa5ret._NEWLINE_Kiss Kiss debuterte p\xc3\xa5 f\xc3\xb8rsteplass b\xc3\xa5de i Australia og Storbritannia. Hennes neste singel, Down Boy, havnet p\xc3\xa5 andreplass i Storbritannia og tredjeplass i Australia, og debutalbumet hennes kom p\xc3\xa5 niendeplass i Storbritannia og 16.-plass i Australia. _NEWLINE_Selv om et tredje album med singlene \xc2\xabSomebody Out There\xc2\xbb, \xc2\xabRicochets\xc2\xbb, \xc2\xabDesire\xc2\xbb og \xc2\xabEverything I Hate\xc2\xbb var planlagt lansert, ble Valance sparket fra plateselskapet som en f\xc3\xb8lge av rettslige problemer med hennes kj\xc3\xa6reste/manager, samt at hennes andre album, State of Mind, hadde d\xc3\xa5rlige salgstall._NEWLINE_I 2004 gikk Valance tilbake til skuespilleryrket, denne gangen i USA, der hun oppttr\xc3\xa5dte i episoder av TV-serien CSI: Miami og Entourage, samt at hun i 2005 var med i en episode av CSI: NY. Hun har ogs\xc3\xa5 medvirket i fem episoder av Prison Break."